הוועדה לענייני ביקורת המדינה, כנסת 20, פרוטוקול מספר 16, 2015-07-07 14:30

קארין אלהרר: אדוני יושב ראש הכנסת, כבוד מבקר המדינה.

קארין אלהרר: קודם כל, אני מברכת על הוצאת הדוח.

קארין אלהרר: בהזדמנות הזאת גם מודה לכנסת ישראל על האמון וגם לך, אדוני המבקר, על שיתוף הפעולה המצוין.

קארין אלהרר: הדוח של נציב תלונות הציבור שיצא היום, בעצם מעלה על פני השטח את הקשר החשוב בין אזרחי מדינת ישראל למוסדות המבקרים, ובמיוחד למוסד מבקר המדינה.

קארין אלהרר: אין ספק שמספר התלונות שהולך ועולה, כפי שאמר יושב ראש הכנסת, הוא מצד אחד מצער כי זה אומר שעדיין הגופים הציבוריים לא עושים עד הסוף את עבודתם, או, לכל הפחות, יש אזרחים שעדיין אינם שבעי רצון.

קארין אלהרר: מהצד השני, אני רואה בכך אמון שנותן הציבור בגוף מבקר המדינה.

קארין אלהרר: חשוב מאוד שיהיה גוף מבקר חזק ואיתן.

קארין אלהרר: בתפקידי כיושבת ראש הוועדה אפעל על-מנת להגביר את כוחו של מבקר המדינה, על-מנת שבאמת נוכל לוודא שעבודת הממשלה, הכנסת וכל גוף ציבורי אחר, תיעשה בצורה הטובה ביותר וכמובן לטובת אזרחי מדינת ישראל.

קארין אלהרר: אני שוב מודה גם למבקר וגם לצוותו על העבודה המשותפת, הטובה והפורייה.

<מבקר המדינה יוסף חיים שפירא: אני רוצה להוסיף דבר נוסף.

<מבקר המדינה יוסף חיים שפירא: זה לא רק לקבל תלונות מאזרחי מדינת ישראל.

<מבקר המדינה יוסף חיים שפירא: התלונות יכולות לבוא מתושביה, זה יכול להיות מתיירים וכדומה.

<מבקר המדינה יוסף חיים שפירא: אפילו קיבלנו תלונה אחת מכוויית והיא טופלה כמובן.

<מבקר המדינה יוסף חיים שפירא: יש בארץ תושבים רבים שלא קוראים את השפה העברית וגם להם חשוב לקרוא.

<מבקר המדינה יוסף חיים שפירא: אם תתבוננו בדוח אז המבוא שכתבתי מתורגם גם לשפה הערבית, על-מנת שגם 2 מיליון תושבים ואזרחים שמדברים בשפה הערבית, יוכלו לדעת מה הוא מכיל ומה עליהם לעשות כדי לקבל את מבוקשם.

<מבקר המדינה יוסף חיים שפירא: תודה.

יולי יואל אדלשטיין: תודה רבה.